b'\n_START_ARTICLE_\nAndreas Faulhaber\n_START_SECTION_\nBakgrunn\n_START_PARAGRAPH_\nFaulhaber var s\xc3\xb8nn av hovslager og storurmaker Andreas Faulhaber. Allerede i unge \xc3\xa5r hjalp han faren i verkstedet, men ville gjerne, likesom sin eldre bror Augustin, studere teologi. Dermed begynte han f\xc3\xb8rst p\xc3\xa5 gymnasiet tilknyttet jesuittkollegiet i Glatz. Ettersom faren ikke kunne finansiere nok et teologistudium var Faulhaber deretter husl\xc3\xa6rer i 14 \xc3\xa5r.\n_START_SECTION_\nPrest\n_START_PARAGRAPH_\nEtter \xc3\xa5 ha f\xc3\xa5tt en Tischtitel (titulus mensae) fullf\xc3\xb8rte han p\xc3\xa5 kort tid teologistudiet i Praha. I september 1750 ble han presteviet for erkebisped\xc3\xb8mmet Praha, som grevskapet Glatz h\xc3\xb8rte under. Sin f\xc3\xb8rdte messe feiret han i sognekirken i Glatz p\xc3\xa5 Mikkelsmess (29. september) 1750._NEWLINE_Etter kapellansstillinger i Bad Landeck, Bad Reinerz og K\xc3\xb6nigshain kom han til slutt til sognekirken i Glatz, hvis sogneprest frem til 1776 ogs\xc3\xa5 var rektor for jesuittkollegiet._NEWLINE_Under den f\xc3\xb8rste schlesiske krig ble Glatz, som frem til da hadde umiddelbart tilh\xc3\xb8rt B\xc3\xb6hmen, erobret av pr\xc3\xb8ysserne. Under den pr\xc3\xb8yssiske stattholder begynte n\xc3\xa5 tunge tider for den katolske kirke. Milit\xc3\xa6rmyndighetene mistenkte at de katolske geistlige ville ha de pr\xc3\xb8yssiske soldater til \xc3\xa5 beg\xc3\xa5 faneflukt._NEWLINE_Faulhaber fikk ansvar for sjelesorgen for de katolske soldater p\xc3\xa5 festningen i Glatz. Det innebar ogs\xc3\xa5 at han h\xc3\xb8rte deres skriftem\xc3\xa5l. En p\xc3\xa5grepet desert\xc3\xb8r hevdet under avh\xc3\xb8r at han under skriftem\xc3\xa5l hadde spurt kapellanen om han eventuelt kunne desertere, og da skulle presten ha svart: \xc2\xabDet ville vel ha v\xc3\xa6rt en alvorlig sak, men p\xc3\xa5 den annen side ville det ikke ha meget ved seg\xc2\xbb.\n_START_SECTION_\nArrest, henrettelse, forsinket begravelse\n_START_PARAGRAPH_\nFaulhaber ble satt i arrest i september 1757. Deserte\xc3\xb8ren tok under p\xc3\xa5f\xc3\xb8lgende forh\xc3\xb8r gjentatte ganger ettertrykkelig trukket tilbake sin f\xc3\xb8rste forklaring. Til tross for sin p\xc3\xa5viste uskyld ble kapellen Faulhaber p\xc3\xa5 ordre fra kong Fredrik II av Preussen hengt den 30. desember 1757. Foran galgen ble han oppfordret til \xc3\xa5 fortelle hva desert\xc3\xb8ren hadde skriftet, eller \xc3\xa5 velge galgen; Faulhaber skal ha lagt fingeren over leppene og g\xc3\xa5tt mot galgen. For befolkningen i grevskapet Glatz var Andreas Faulhaber en marty for skriftem\xc3\xa5lets hemmelighet._NEWLINE_Pr\xc3\xb8ysserne lot presteliket henge offentlig i galgen i to \xc3\xa5r og syv m\xc3\xa5neder. Da \xc3\xb8sterrikerne sommeren 1760 midlertidig gjenerobret byen, tok de den d\xc3\xb8de ned fra galgen og bisatte ham h\xc3\xb8ytidelig i krypten i sognekirken i Glatz. Liket skal ha v\xc3\xa6rt i overraskende god behold da det ble tatt ned fra galgen._NEWLINE_Den 20. august 1929 lot sogneprest Franz Monse \xc3\xa5pne graven i den hensikt \xc3\xa5 finne relikvier. I 1930 begynte man \xc3\xa5 forberede en saligk\xc3\xa5ringsprosess. Innsamlede dokumenter i sakens anledning ble bragt til sognearkivet i Glatz. Da man under annen verdenskrig skulle lagre verdifulle kunstgjenstander sikkert i kirkekrypten, ble Faulhabers levninger lagt i en annen grav den 17. august 1942. Etter en unders\xc3\xb8kelse da ble det f\xc3\xb8rt til protokoll at man med en lommelykt kunne se at det i hodeskallen - etter nesten 200 \xc3\xa5r - var bevart et 4\xc2\xa0cm langt tungestykke._NEWLINE_Ette rkrigen ble den tyske befolkning fordrevet fra omr\xc3\xa5det, og saligk\xc3\xa5ringsprosessen ble ikke videref\xc3\xb8rt.'